作者：吴文英
词牌/韵律：三姝媚

paragraphs: 湖山经醉惯。
溃春衫、啼痕酒痕无限。
又客长安，叹断襟零袂，尘谁浣。
紫曲门荒，沿败井、风摇青蔓。
对语东邻，犹是曾巢，谢堂双燕。
春梦人间须断。
但怪得、当年梦缘能短。
绣屋秦筝，傍海棠偏爱，夜深开宴。
舞歇歌沈，花未减、红颜先变。
伫久河桥欲去，斜阳泪满。

标签：宋词三百首